Diari Oficial de la Generalitat Valenciana


Sumari del DOGV 9791, del 19-02-2024 (2024/1079)

Acord d'aprovació del Pla d'actuació integrada de la unitat d'execució Ferrandis Salvador 192, a petició de Tradia Hotel, SL.
-----------------------------------------------------------------------------------------------------------------------------

### Dades del document

Número de DOGV
:   9791

Data del DOGV
:   19-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1079


Data del document
:   27-12-2023

Organisme emissor
:   Ajuntament de Benicàssim

Tipus de document
:   Acord

Descriptors 

:   * administració local
    * pla d'urbanisme

Acord d'aprovació del Pla d'actuació integrada de la unitat d'execució Ferrandis Salvador 192, a petició de Tradia Hotel, SL. [2024/1079]  
Per l'Ajuntament en Ple de Benicàssim, en sessió ordinària celebrada el dia 22 de desembre de 2023, s'ha adoptat l'acord d'aprovació del PAI de la unitat d'execució Ferrandis Salvador 192, a petició de Tradia Hotel, SL, que en la seua part dispositiva diu així:  
  
«Primer. Aprovar el programa d'actuació integrada de la unitat d'execució Ferrandis Salvador 192, a petició de Tradia Hotel, SL, en règim de gestió per propietaris i composta per programa, proposició juridicoeconòmica, conveni urbanístic, projecte d'urbanització i projecte de reparcel·lació voluntària.  
  
Segon. Inscriure el programa d'actuació en la secció primera, «Programes d'actuació integrada», del Registre municipal de programes d'actuació, amb caràcter previ a la publicació prevista en el punt següent de la part dispositiva.  
  
Tercer. Publicar el present acord en el Butlletí Oficial de la Província i en el Diari Oficial de la Generalitat Valenciana.  
  
Quart. Citar a la mercantil en la seua condició de promotora del present programa, per a la subscripció del conveni de programació, transcorreguts quinze dies des de la publicació en el DOGV prevista en el punt anterior.  
  
Quint. El promotor haurà de depositar a l'Ajuntament un aval bancari per import del 5 % del valor de les obres d'urbanització, és a dir, el 5 % de 359.230,30 €, en definitiva, 17.961,51 €, abans de la firma del conveni.  
  
Sext. Així mateix, el promotor depositarà davant de l'Ajuntament la quantitat de 197.041,52 €, substitutiva del 5 % del valor de l'aprofitament tipus que li correspon en concepte de cessió a l'Ajuntament per a esta mena d'actuacions, abans de la firma del conveni.  
  
Sèptim. El promotor, una vegada firma en via administrativa l'acord aprovatori de la reparcel·lació, procedirà a la seua inscripció en el Registre de la propietat, prèviament a l'atorgament del document públic que expresse el seu contingut.  
  
Octau. Contra esta resolució, que posa fi a la via administrativa, podrà interposar:  
- Recurs de reposició amb caràcter potestatiu. Termini: un mes comptat des de l'endemà de rebre esta notificació. Si en el mes de venciment no hi haguera un dia equivalent, s'entendria que el termini expira l'últim dia del mes. Òrgan davant del qual s'interposa: el mateix que ha dictat l'acte administratiu.  
- Recurs contenciós administratiu directament. Termini: dos mesos comptats des de l'endemà de la recepció d'esta notificació. Òrgan: davant del jutjat contenciós administratiu de Castelló de la Plana; se n'exceptuarà el que es disposa en l'article 14.1 de la Llei 29/1998, de 13 de juliol, de la jurisdicció contenciosa administrativa.  
No obstant això, podrà interposar qualsevol altre recurs que considere oportú.»  
  
Cosa que es publica de conformitat amb l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Benicàssim, 27 de desembre de 2023.- El regidor d'Urbanisme: Carlos Díaz Miró